**Eu cred că Prutul**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lui Ion Borşevici

Cântecul cel mai frumos

Şi cel mai puternic

Încă nu s-a scris.

Veni-va o zi

Când se va scrie.

Pe albul de sus

Al Carpaţilor,

În piatra lor

Se va scrie.

Frate, eu cred că Prutul

Cel limpede cândva

A venit la noi

Odată cu oamenii Bucovinei.

Poate că chiar Prutul

Cu suferinţele sale de azi

Este cântecul acela,

Poate că el este

Podul întins peste

Întreaga Ţară.

\* \* \*

Anei Blandiana

Trandafirul,

Ca şi capul omului,

Nu se cuvine tăiat.

În general,

De ce să tăiaţi trandafirul?

De ce să nu priviţi

În ochii noştri

Până când ne veţi înţelege?

Tristeţea noastră

Împodobeşte iubirea

Ca icoana

Peretele casei.